১৯৪৭ সালের দ্বিজাতি তত্ত্বের ভিত্তি ও দুই দেশের বিভক্তি হয়েছিল ধর্মের ভিত্তিতে। যদিও এখন ভারত এই চেতনা ইতিহাস থেকে মুছে দিতে সবচেয়ে বেশি তৎপর। অথচ আমাদের ভাষা আন্দোলনও এ দেশের ধর্মীয় চেতনাসম্পন্ন ব্যক্তি ও সংগঠনের তত্ত্বাবধানে অনুষ্ঠিত হয়েছিল। এ কথা সকলেরই জানা পৃথিবীর মানচিত্রে আমাদের জায়গা যত ছোটই হোক জাতি হিসেবে ইতিহাসে আমাদের স্থান ঈর্ষনীয়। এই আকাক্সক্ষার অতৃপ্ত সূচনা হয়েছিল পলাশীর প্রান্তরে আর সমাপ্তি হয়েছিল অনেক আত্মদান, ত্যাগ-তিতিক্ষার বিনিময়ে ১৯৭১ সালের ১৬ ডিসেম্বর আমরা যে স্থান অধিকার করেছি তার মধ্য দিয়ে। লক্ষ্য ছিল জাতি হিসেবে আমাদের আত্মনিয়ন্ত্রণ অধিকার প্রতিষ্ঠা, অর্থনৈতিক উন্নয়ন, সাংস্কৃতিক স্বাতন্ত্র্য বহাল রেখে আত্মপরিচয়ে বলীয়ান হওয়া। কিন্তু স্বাধীনতা অর্জনের ৪২ বছরের সিঁড়িতে দাঁড়িয়ে প্রাপ্তির হিসাব কষতে গিয়ে আমরা হতবাক, বিস্মিত ও আবেগাপ্লুত। বাংলাদেশের এই অপার সম্ভাবনার কথা স্বীকার করেছেন একবাক্যে প্রায় সকলেই। বাংলাদেশ এক সুমহান ঐতিহ্যের প্রশংসায় বিদেশীরা উচ্চকিত হয়েছেন। সতের শ’ খ্রিষ্টাব্দের শেষে মির্জা নাথান বাহারিস্তান-ই গায়েবিতে মোগল সুবাদার শায়েস্তা খার নৌবহরের তারিফ করেছেনÑ যে নৌবহরের অবস্থান ঢাকায়। পলাশী যুদ্ধের প্রাক্কালে ডিগবী সাহেবের অভিমত ছিল বাংলাদেশ ব্রিটেনের চাইতে অনেক বেশি সমৃদ্ধশালী। চতুর্থ-ষষ্ঠ শতকে প্রায় সমগ্র বাংলাদেশ প্রত্যক্ষ বা পরোক্ষভাবে গুপ্ত শাসনাধীনে আসে। গুপ্তদের সময় এ দেশে এক উন্নত সভ্যতা, সুশৃঙ্খল শাসনব্যবস্থা এবং জনসাধারণের মধ্যে অর্থ প্রাচুর্য ও স্বাচ্ছন্দ্য লক্ষ্য করা যায়। দ্বিতীয় খ্রিষ্টাব্দে ইতিহাসবেত্তা টলেমি বলেছেন, গঙ্গে বন্দরের নিকট ছিল সোনার খনি। এই সব জনপদের নদীগুলোতে প্রাচীনকালে বোধ হয় গুঁড়ো গুঁড়ো সোনা পাওয়া যেত।” মোগল সম্রাট হুমায়ুন গৌড় অধিকার করেন (১৫৩৮ খ্রি.)। গৌড়ের সুরম্য প্রাসাদাবলি ও প্রাকৃতিক সৌন্দর্য দেখে তিনি খুব মুগ্ধ হন এবং এর নাম রাখেন জান্নাতাবাদ।